Ne Pece

Mikä on Ne Pece?
Ne Pece on nimitys huippusuosittuun manga/animesarjaan perustuvien sisäpiirivitsien kattavalle kokonaisuudelle, tosin sen määritteleminen tarkasti on hankalaa, ja sitä voi tulkita monella tapaa. Vaikka kaikki Ne Peceksi luokiteltava voi vaihdella yksittäisistä kuvista ja lyhyistä kertomuksista pelkkiin sanoihin ja nimiin, on niitä alettu kerätä tähän wikiin ylös etteivät ne ikinä unhoitu. Sillä juuri siksi...!! Kyseessä on UNELMA!!
Toisaalta Ne Peceä voi tulkita rohkeana fanfictionina, kun taas toisaalta sitä voi tulkita jonkinlaisena alkuperäisen sarjan röyhkeänä arvosteluna, tai ystävällismielisenä piikittelynä. Todellisuudessa se on sitä kaikkea.
Ne Pece-tarinoita esiintyi alunperin pienillä paperinpalasilla joko yksittäisinä kuvina tai sarjakuvina, myöhemmin ala-arvoisissa ja laaduttomissa piladubbauksissa, sitten tietokoneella piirrettyinä kuvina, ja lopulta jopa runojen ja äänitiedostojen muodossa.
== Tyyli ==
Ne Pecen tapahtumat voivat tapahtua alkuperäissarjan universumissa tai omassa erillisessä rinnakkaisulottuvuudessa. Ne Pece ei noudata tai seuraa mitään loogista aikajanaa, kun taas jotkut tapahtumat ovat ajallisesti selvästi kytköksissä alkuperäisteoksen omaan aikajanaan. Tapahtumien paikkoja tai aikoja ei ole usein päätetty saatika edes mietitty, vaikka tuolloin asiaa saatetaan kyllä kyseenalaistaa.
Ne Pecelle on ominaista olla huumoriltaan joko todella viatonta ja lapsellista, miltei mitätöntä, tai sitten mauttoman härskiä ja mustaa.
Ne Pecen laatu voi vaihdella nopeasti sutaistuista tikku-ukoista aina useamman tunnin teokseen (harvemmin), tai yhdestä typerästä heitosta pitkään tarinaan.
Osa Ne Pece-tarinoiden aiheista saattaa syntyä alkuperäisteoksen mitättömistä pienistä yksityiskohdista liittyen hahmoon, tarinaan tai tapahtumapaikkaan, tai sitten suuresta tyhjyyttään ammottavasta juoniaukosta tai muusta kummallisuudesta. Ne Pece voi saada inspiraationsa lähes mistä tahansa, mutta joskus ideat ovat niinkin vanhoja tai turhia, ettei niiden alkuperää edes muista.
== Nimen alkuperä ==
Ne Pecelle ei ollut alunperin nimeä. Nimi lähti alkuperäisten mangapokkarien lukijoiden kysymysosion "kysymyksestä", jossa sarjan piirtäjää kiusoiteltiin kutsumalla sarjaa Nep Eceksi, viitaten logon tyylittelyyn jonka takia joku voisi lukea nimen väärin.
Ne Pece kuulosti kuitenkin paljon ytimekkäämmältä, joten sana jäi kummittelemaan muiden sisäpiirivitsien lomaan, ja myöhemmin dubbien nimeksi leimautui Ne Pece paremman nimen puutteessa. Jossain vaiheessa Ne Pece-nimestä muotoutui vaivihkaa kätevä kutsumanimi sisäpiirivitseille.
== Eikö löydy sanoja? ==
Paras suhtautumistapa Ne Pecestä hämääntyneille on todeta "hällä väliä", heilauttaa kättä ja jatkaa lukemista. Vielä parempi suhtautumistapa on olla lukematta sitä ollenkaan.
Category:Termit